| Makemake |
| --- |
|  |
| Oppdagelse |
| Oppdaget av | Michael E. Brown, Chad Trujillo, David Lincoln Rabinowitz |
| Oppdaget | 31. mars 2005 |
| Oppdaget fra | Palomar Observatory |
| Overgangsnavn | 2005 FY9 |
| Oppkalt etter | Makemake[!] |
| Objekttype | dvergplanet, asteroide, Cubewano |
| Gruppe | transneptunsk objekt, Cubewano |
| Baneegenskaper |
| Moderlegeme | solen |
| Satellitter | S/2015 (136472) 1 |
| Aphelium | 52,76 AE |
| Perihelium | 38,36 AE |
| Store halvakse | 45,56 AE |
| Eksentrisitet | 0,15802 |
| Omløpstid | 307,54 år |
| Midlere anomali | 163,94° |
| Inklinasjon | 28,98° |
| Lengden til oppstigende knute | 79,64° |
| Perihelargument | 295,09° |
| Fysiske egenskaper |
| Flattrykthet | 0,05 |
| Masse | 3,1 yottagram |
| Tilsynelatende størrelsesklasse | 17,05 |
| Absolutt størrelsesklasse (MV) | −0,2 |
| Kilder |
| JPL-id | lenke |
| 

---

← Forrige – Neste →(136471) 2005 FJ7[!] – 136473 Bakosgáspár[!] |
|  |  |  |  |
| 

---

Makemake på Commons |

 **136472 Makemake** (symbol: 🝼; tidligere **(136472) 2005FY9**) er en dvergplanet og plutoide i Kuiperbeltet som ble oppdaget 31. mars 2005 av et team ledet av Michael Brown. Mens den ventet på et offisielt navn fikk den det uoffisielle navnet *Easterbunny*, eller *Påskeharen*, fordi den ble oppdaget rett før påske. Koplinga til påske inspirerte også den endelige navnet: Makemake er skaperguden i den innfødte mytologien på Påskeøya.

Perihel er på 38,71 AE og aphel på 52,57 AE. Omløpstid om Sola er 308 år.

Diameteren er anslått til 1600 – 2000 km. Dette gjør den kanskje til den 3. største kloden som er observert til nå i denne delen av Solsystemet, etter Eris og Pluto.

26. april 2016 ble det offentliggjort at romteleskopet "Hubble" har oppdaget en måne rundt Makemake. Denne kalles formelt for S/2015 (136472), men forkortes til MK2.

Oppdagelse
----------

Makemake ble oppdaget 31. mars 2005 av et team ledet av Mike Brown. Oppdagelsen ble offentliggjort 29. juli 2005, samme dag som oppdagelsen av Eris ble gjort kjent, og bare to dager etter at oppdagelsen av Haumea var gjort kjent.

Til tross for objektets relative lyshet (det har omtrent en femtedel av Plutos grad av lyshet), ble ikke Makemake oppdaget før mange andre mørkere objekter fra Kuiper-beltet. De fleste søk etter dvergplaneter er gjennomført relativt nært ekliptikken (den delen av himmelen hvor solen, månen og planetene pleier å ligge), fordi sannsynligheten for å finne objekter der er større. På grunn av sin relativt store banehelning, og at objektet befant seg lengst mulig unna ekliptikken ved tidspunktet for oppdagelsen, i stjernebildet Berenikes hår, unngikk det sannsynligvis oppdagelsen ved tidligere gjennomsøk.

Makemake var, sammen med Pluto, den eneste dvergplaneten som var klar nok til at Clyde Tombaugh hadde muligheten til å oppdage objektet i sin søken etter transneptunske planeter rundt 1930. På det tidspunktet var Makemake bare noen få grader fra eplitikken, i nærheten av grensen mellom stjernebildene Tyren og Kusken, med en absolutt størrelsesklasse på 16,0. I denne posisjonen var imidlertid Makemake nært Melkeveien, og ville således ha vært nesen umulig å observere mot den tette bakgrunnen av stjerner. Tombaugh fortsatte letingen noen år etter oppdagelsen av Pluto, men han mislyktes i å oppdage Makemake og andre transneptunske objekter.

### Navnsetting

Makemake var gitt overgangsnavnet 2005 FY9 da oppdagelsen ble gjort kjent offentlig. Før det hadde teamet som oppdaget objektet, brukt kodenavnet «Easterbunny» («Påskehare») om objektet, på grunn av oppdagelsen som fant sted kort tid etter påsken.

Objektet ble navnsatt i juli 2008, i samsvar med IAUs regler for navnsetting av objekter i Kuiper-beltet, etter en skaperguddom. Navnet Makemake, skaperen av menneskeheten og fruktbarhetsgud i mytologi hos Rapanuiene, de innfødte på Påskeøya, ble valgt for å bevare objektets forbindelse med påsken.

Bane og klassifisering
----------------------

Makemakes bane (blå), Haumeas bane (grønn), i kontrast til Plutos bane (rød) og ekliptikken (grå). periheliet (q) og apheliet (Q) er markert med dato for passering. Objektenes posisjon april 2006 er markert med objektenes is sine relative størrelser og deres forskjeller i albedo og farger.
Makemake har for tiden (2008) en avstand til solen på 52 AE, nesten så langt fra solen dens bane rekker. Makemake følger en bane veldig tilsvarende Haumeas: en bratt banehelning på 29°, og en baneeksentrisitet på om lag 0,16. Makemakes bane er imidlertid noe lengre fra solen både målt i gjennomsnittlig baneavstand og ved perihelion. Dens omløpstid er nesten 310 år, noe som er lengre enn Plutos 248 år og Humeas 285 år. Både Makemake og Haumea er for tiden langt fra ekliptikken. Makemake vil nå aphelion i løpet av 2033, mens Haumea passerte sin i begynnelsen av 1992.

Makemake er klassifisert som et klassisk Kuiper-belteobjekt, noe som betyr at dens bane ligger langt nok fra Neptuns til at den kan forbli stabil gjennom solsystemets levetid. I motsetning til plutoidene, som kan krysse neptuns bane på grunn av deres 2:3 resonans i forhold til planeten, har klassiske objekter perihelia lengre fra solen, og er uavhengig i forhold til banepåvirkning fra Neptun. Slike objekter har relativ lav eksentrisitet (<2), og går i bane rundt solen i stor grad på samme måten som planetene gjør. Makemake er imidlertid et av de «dynamiske» objektene av de man regner som klassiske Kuiper-belteobjekter, noe som betyr at objektet har relativ høy banehelning sammenlignet med andre lignende objekter. Det er også mulig at Makemake er i en 11:6 resonans med Neptun, noe man trenger ytterligere observasjoner for å få et sikkert svar på.

Satellitter
-----------

26. april 2016 ble det offentliggjort at romteleskopet "Hubble" har oppdaget en måne rundt Makemake. Denne kalles formelt for S/2015 (136472), men forkortes til MK2.

Referanser
----------

1. ↑  JPL/NASA (22. april 2015). «What is a Dwarf Planet?». *Jet Propulsion Laboratory*. Besøkt 19. januar 2022.
2. ↑  «Hubble Discovers Moon Orbiting the Dwarf Planet Makemake» **(engelsk)**. NASA. 25. april 2016. Besøkt 26. april 2016.

Eksterne lenker
---------------

* (en) 136472 Makemake – kategori av bilder, video eller lyd på Commons Rediger på Wikidata
* (en) Makemakes baneparametre hos JPL Small-Body Database Rediger på Wikidata

* (en) Makemakes oppføring hos Minor Planet Center Rediger på Wikidata

* (en) Makemake i Unified Astronomy Thesaurus Rediger på Wikidata

  



| * v
* d
* r
Solsystemet |
| --- |
| imagemap\_invalid\_title |
| 
* Opprinnelsen og utviklingen
* Oppdagelsen og utforskningen
* Sfæriske objekter

 |
| Solens planeter | 
* Merkur
* Venus
* Jorden
* Mars
* *Ceres*
* Jupiter
* Saturn
* Uranus
* Neptun
* *Pluto*
* *Haumea*
* *Makemake*
* *Eris*
* *Orcus*
* *Ixion*
* *2002 MS4*
* *Salacia*
* *Varuna*
* *2005 UQ513*
* *Quaoar*
* *2002 TC302*
* *Gonggong*
* *Gǃkúnǁʼhòmdímà*
* *2005 QU182*
* *Sedna*
* *Chaos*

 |
| Måner | 
* Månen
* Mars’ måner
* Jupiters måner (Galileiske måner)
* Saturns måner
* Uranus’ måner
* Neptuns måner
* Plutos måner
* Haumeas måner
* Eris' måne

 |
| Ringer | 
* Jupiters ringer
* Saturns ringer
* Uranus’ ringer
* Neptuns ringer
* Rheas ringer
* Chariklos ringer

 |
| Atmosfærer | 
* Merkurs atmosfære
* Venus’ atmosfære
* Jordens atmosfære
* Månens atmosfære
* Mars’ atmosfære
* Jupiters atmosfære
* Uranus’ atmosfære

 |
| Magnetosfærer | 
* Jupiters magnetosfære
* Saturns magnetosfære

 |
| Smålegemer | 
* Meteoroider
	+ *Meteoritter*
* Småplaneter
	+ Asteroider
	+ *Asteroidebeltet*
* Kentaurer
* Transneptunske objekter
	+ *Kuiperbeltet*
	+ *Den spredte skiven*
* Kometer
	+ *Oorts sky*

 |
| 
* Relaterte artikler: planetsystem
* astronomisk objekt
* stjerne
* planet
* dvergplanet
* planetsystem

 |

Portal: Astronomi

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie
 |